ai4bharat/Pralekha huggingface dataset:
مکانات اور شہری غریبی کے خاتمے کی وزارت
بجلی سے چلنے والی گاڑیوں کی چارجنگ کے بنیادی ڈھانچےقائم کرنے کے لئے ماڈل بلڈنگ ضابطوں 2016 اور شہری علاقائی ترقیاتی منصوبوں اور نفاذ کے رہنما خطوط 2014 میں ترمیم
سڑکوں پر چلنے والی 25 فی صد گاڑیاں 2030 تک بجلی سے چلنے والی گاڑیوں میں تبدیل ہوجائیں گی
بجلی کی گاڑیوں کی چارجنگ کی بنیادی ڈھانچے کے لئے مکانات او رشہری امور کی وزارت سہولت فراہم کرائے گی
بجلی کی گاڑیوں کی چارجنگ کے بنیادی ڈھانچے کے لئے رہنما خطوط اور معیارات جاری کردیئے گئے ہیں
نئی دہلی، 15 فروری 2019/مکانات اور شہری امور کی وزارت نے بجلی کی گاڑیوں کی چارجنگ کے بنیادی ڈھانچے کی دستیابی کی سہولت فراہم کرانے کے لئے بجلی کی گاڑی کی چارجنگ کے بنیادی ڈھانے قائم کرنے کے لئے ماڈل بلڈنگ ضابطے 2016 اور شہری علاقائی ترقیاتی منصوبے تیار کرنے اور ان کے نفاذ کے رہنما خطوط 2014 میں ترمیم کی ہے اور ضابطے تیارکئےہیں۔ بجلی کی وزارت نے بھی بجلی کی گاڑیوں کی چارجنگ کے بنیادی ڈھانچے کے لیے رہنما خطوط اور معیارات جاری کئے ہیں ۔ ان پر بھی مذکورہ ترمیم کرنے کے دوران غور کیا گیا ہے۔
متعلقہ بلڈنگ ضابطوں میں بجلی کی گاڑیوں کی چارجنگ کے بنیادی ڈھانچے کے قوانین اور معیارات کو شامل کرنے کے لئے رہنما خطوط ریاستی حکومتوں اور مرکز کے زیر انتظام خطوں کے لئے رہنما دستاویز کے طو ر پر کام کریں گے۔ بجلی کی گاڑیوں کی چارجنگ کے بنیادی ڈھانچے سے متعلق رہنما خطوط اس درخواست کے ساتھ تمام ریاستی حکومت اور مرکز کے زیر انتظام خطوں کو بھیجے گئے ہیں کہ وہ اپنے بلڈنگ ضابطوں میں ترمیم کریں۔
ملک کے شہرا ور قصبے ماحولیاتی آلودگی کے مسائل کا سامنا کررہےہیں جس سے شہروں میں رہنے والوں کی صحت پر بہت برا اثر پڑرہا ہے۔ ہندستان اقوام متحدہ کے آب و ہوا کی تبدیلی کے پائیدار ترقیاتی مقصد 13 کو پورا کرنے کے لئے آب و ہوا کی تبدیلی کا سامنا کرنے کےواسطے فوری کارروائی کرنے کے لئے عہد بند ہے۔حکومت نے معدنی ایندھن پر انحصار کم کرنے کے لئے متعدد اقدام کئے ہیں۔ ان میں سے ایک قدم ماحولیات کے موافق بجلی کی گاڑیوں کی حوصلہ افزائی کرنا ہے ۔ حکومت چاہتی ہے کہ 2030 تک سڑکوں پر چلنے والی گاڑیاں بجلی کی گاڑیاں ہوں۔
۔۔۔۔۔۔۔۔۔۔۔
م ن ۔ ا گ ۔ ج۔
U- 1022
(Visitor Counter : 72
وزیراعظم کا دفتر
وزیراعظم نے اپنی فٹنس ویڈیو شئیر کی: آئی پی ایس افسران کو فٹنس چنوتیوں کے لیے نامزد کیا
نئی دہلی۔13جون؛ وزیراعظم جناب نریندر مودی نے، وراٹ کوہلی کے ذریعے پیش کی گئی فٹنس چنوتیوں کو تسلیم کرتے ہوئے آج ، اپنا فٹنس ویڈیو شئیر کیا ۔
وزیراعظم نے کہا کہ ‘‘ صبح کے وقت میں جو کسرتیں کرتا ہوں یہاں ان کی جھلک پیش ہے۔ یوگا کے علاوہ میں پانچ فطری عناصر یعنی، زمین، پانی، آگ، ہوا اور آسمان پر مشتمل پنچ تتؤوں کے ٹریک پر پیدل چلتا ہوں۔ یہ از حد خوشگوار اور توانائی بخش محسوس ہوتا ہے۔ میں سانس کی کثرت بھی کرتا ہوں۔ # ہم فٹ تو انڈیا فٹ۔
میں ہر ایک ہندوستانی سے اپیل کرتا ہوں کہ وہ دن کا کچھ حصہ فٹنس کے لیے وقف کرے۔
آپ چند کسرتیں اپنالیں ، جنھیں آپ آسانی سے کر سکیں اور آپ پائیں گے کہ یہ آپ کی زندگی میں مثبت تبدیلیاں لائے گی۔
# فٹنس چنوتی # ہم فٹ تو انڈیا فٹ’’
http://pibphoto.nic.in/documents/rlink/2018/jun/i201861301.mp4
فٹنس کی چنوتی کی بات کو آگے بڑھاتے ہوئے وزیراعظم نے کرناٹک کے وزیر اعلیٰ جناب ایچ ڈی کمارا سوامی، ٹیبل ٹینس کی کھلاڑی محترمہ منیکا بترا اور مکمل آئی پی ایس برادری خصوصاً وہ افسران جو چالیس برس کی عمر سے تجاوز کرچکے ہیں، انہیں فٹنس چنوتی اپنانے کی تلقین کی۔
‘‘مجھے درج ذیل افراد کو # فٹنس چنوتی کے لیے نامزد کرتے ہوئے مسرت ہورہی ہے:
کرناٹک کے وزیر اعلیٰ ایچ ڈی کمارا سوامی
بھارت کے لیے باعث فخر اور 2018 کے دولت مشترکہ کھیلوں میں بھارت کے لیے سب سے زیادہ تمغات حاصل کرنے والی منیکا بترا
بہادر آئی پی ایس افسران کی پوری برادری خصوصاً چالیس برس کی عمر سے تجاوز کرنے والے افسران۔’’
ارضیاتی سائنس کی وزارت
برصغیر ہند پر موسمیاتی تبدیلی کے اثرات
ارضیاتی سائنس کی وزارت  نے 2020 میں ‘ہندوستانی خطے پر موسمیاتی تبدیلی کا تجزیہ’ شائع کیا ہے، جس میں برصغیر ہند پر موسمیاتی تبدیلی کے اثرات کا ایک جامع جائزہ شامل ہے۔ رپورٹ کی جھلکیاں درج ذیل ہیں:
- سال 2018-1901 کے درمیان ہندوستان کے اوسط درجہ حرارت میں تقریباً 0.7 ڈگری سلیس کا اضافہ ہوا ہے۔
- سال 2015-1950 کے دوران روزانہ کی شدید بارشوں کی فریکوئنسی  میں تقریباً 75 فیصد اضافہ ہوا۔
- سال 2015-1951 کے دوران ہندوستان میں خشک سالی کی تعدد اور مقامی حد میں نمایاں اضافہ ہوا ہے۔
- شمالی بحر ہند میں سمندر کی سطح میں اضافہ گزشتہ ڈھائی دہائیوں  میں سالانہ 3.3 ملی میٹر کی شرح سے ہوا۔
- سال 2018-1998 کے مانسون کے بعد کے سیزن کے دوران بحیرہ عرب میں شدید سمندری طوفانوں کی تعدد میں اضافہ ہوا ہے۔
ہندوستانی محکمہ موسمیات  معمول کے مطابق ہندوستانی خطے میں آب و ہوا کی نگرانی کرتا ہے اور ‘‘سالانہ آب و ہوا کا خلاصہ’’ کے نام سے سالانہ رپورٹ شائع کرتا ہے۔ آئی ایم ڈی ماہانہ آب و ہوا کا خلاصہ جاری کرتا ہے۔ سالانہ آب و ہوا کے خلاصے میں متعلقہ مدت کے دوران ہونے والے درجہ حرارت، بارش اور شدید موسمی واقعات کے بارے میں معلومات شامل ہوتی ہیں۔
یہ معلومات ارضیاتی سائنس کے مرکزی وزیر جناب کرن رجیجو نے آج لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔
ش ح۔ق ت۔ع ن

(Visitor Counter : 47
وزارت خزانہ
انکم ٹیکس ریٹرن بھرنے میں دشواریوں سے متعلق سوشل میڈیا میں غلط رپورٹوں کے بارے میں سینٹرل بورڈ آف ڈائرکٹ ٹیکسز کی وضاحت
نئی دلّی، 16 جولائی/ سینٹرل بورڈ آف ڈائرکٹ ٹیکسز  نے کہا ہے کہ یکم اپریل، 2019 یعنی کہ اسسمنٹ سال 2019-20 کے نوٹی فکیشن کے بعد سے آئی ٹی آر۔ 2 اور آئی ٹی آر۔ 3 سمیت انکم ٹیکس ریٹرن فارم داخل کرنے کے عمل میں کسی بھی طرح کی کوئی تبدیلی نہیں کی گئی ہے۔ سوشل میڈیا میں اس طرح کی رپورٹیں ہیں کہ 11 جولائی، 2019 کو آئی ٹی آر فارم میں بڑے پیمانے پر کی گئی تبدیلیوں کے باعث ٹیکس دہندگان آئی ٹی آر۔ 2 اور آئی ٹی آر۔ 3 داخل کرنے میں پریشانیوں کا سامنا کر رہے ہیں۔
واضح کیا جاتا ہے کہ تمام قسم کے آئی ٹی آر فارم ای۔ فائل کے ذریعہ داخل کرنے کے لئے سافٹ ویئر یوٹی لٹی کافی عرصہ پہلے جاری کردی گئی تھی۔ آئی ٹی آر۔ 2 اور آئی ٹی آر۔ 3 داخل کرنے کے لئے سافٹ ویئر یوٹی لٹی بالتر تیب 02 مئی اور 10 مئی، 2019 کو ریلیز کر دی گئی تھی۔ تاہم سافٹ ویئر یوٹی لیٹی کو اپ ڈیٹ کرنا ایک فعال عمل ہے اور ریٹرن کی الیکٹرانک فائلنگ کرنے والے لوگوں کے تجربات اور ان سے موصولہ فیڈ بیک کی بنیاد پر مسلسل آسان بنایا جاتا رہتا ہے۔
مزید واضح کیا جاتا ہے کہ یوٹی لٹی کو اپ ڈیٹ کرنے کی وجہ سے ٹیکس دہندگان کو ریٹرن داخل کرنے میں کوئی رکاوٹ در پیش نہیں آتی چونکہ ٹیکس دہندگان کو اس وقت دستیاب یوٹی لٹی استعمال کرنے کی اجازت ہوتی ہے۔ مثال کے طور پر تا حال زائد از 85 لاکھ ٹیکس دہندگان کو آئی ٹی آر۔ 1 کے تحت بتائی گئی یوٹی لٹی کو استعمال کرتے ہوئے ریٹرن داخل کرنی ہے، جو کہ بعد ازاں اپ ڈیٹ کی جانی ہے۔ لہٰذایہ تاثر غلط ہے کہ ٹیکس دہندگان ریٹرن فائل کرنے کے قابل نہیں ہیں جبکہ زائد از 1.38 کروڑ ٹیکس دہندگان فی حال پہلے ہی جاری کی گئی یوٹی لٹی کا استعمال کرتے ہوئے اپنی آئی ٹی آر فائل کر چکے ہیں۔ ٹیکس دہندگان کی سہولت کے پیش نظر یوٹی لٹی کو با قاعدہ اپ ڈیٹ کیا جا رہا ہے اور اس دوران گزشتہ یوٹی لٹی کا ورژن بھی استعمال کے لئے جاری رہے گا۔
آئی ٹی آر فارم میں کسی بھی قسم کی کوئی تبدیلی نہیں کی گئی ہے البتہ ٹیکس دہندگان کی سہولت کے پیش نظر صرف یوٹی لٹی اپ ڈیٹ کی گئی ہے۔ لہٰذا یہ کہنا غلط ہے کہ آئی ٹی آر فارم۔ 2 اور آئی ٹی آر فارم۔ 3 میں تبدیلیاں کی گئی ہیں۔
۔۔۔۔۔۔
U.3175
(Visitor Counter : 33
نائب صدر جمہوریہ ہند کا سکریٹریٹ
پرائم منسٹر میوزیم ہر شہری میں فخر کا احسا س پیدا کرتا ہے:نائب صدر جناب وینکیا نائیڈو
غریبی اور ناخواندگی سے نمٹنے سے خلاء کی کھوج تک نئی بلندیاں سر کرنے تک کے سفر کے طویل تجربات یہاں یکجا ہیں
انھوں نے آج پردھان منتری سنگرہالیہ میں 90 منٹ گزارے
ہندوستان کے نائب صدر جمہوریہ اور راجیہ سبھا چیئرمین جناب ایم وینکیا نائیڈو نے کہا ہے کہ پرائم منسٹر میوزیم  ہر شہری میں فخر کا احساس پیدا کرتا ہے جہاں ملک کے کامیاب جمہوری سفر اور آزادی کے بعد سے اس کی سماجی واقتصادی کایا پلٹ کے سفر کے تجربات کو یکجا کیا گیا ہے۔
جناب وینکیا نائیڈو اپنی اہلیہ محترمہ اوشا نائیڈو کے ہمراہ آج نہرو میموریل میوزیم اینڈ لائبریری میں واقع پردھان منتری سنگرہالیہ گئے اور 90 منٹ وہاں گزار کر ہندوستان کے اس وقت تک کے سفر کی کہانی کو مختلف صوتی اور بصری شکل میں دیکھا۔
یہاں آنے والوں کے تبصرے کی کتاب میں جناب نائیڈو نے لکھا’’میوزیم ہماری قومی قیادت کے تنوع کا مظاہرہ اور احترام کرتا ہے اور اس سے تمام لوگوں میں شمولیت کا پیغام جاتا ہے جو ہماری جیسی متحرک جمہوریت کے لئے اہم ہے۔ اس نمائش سے ہر شہری کو ترغیب ملے گی کہ کس طرح ملک نے غریبی اور خواندگی سے لڑنے سے خلاء کی کھوج کی نئی بلندیاں سر کرنے تک کا سفر طے کیا ہے‘‘۔
این ایم ایم ایل ایگزیکیٹیو کونسل کے چیئرمین جناب نرپندر مشرا اور این ایم ایم ایل ایگزیکیٹیو کونسل کے نائب چیئرمین ڈاکٹر اے سوریہ پرکاش نے پردھان منتری سنگرہالیہ کے مختلف حصوں کے بارے میں بتایا اور جناب نائیڈو کے کچھ سوالوں کے جواب دیئے۔
جناب نائیڈو نے مزید کہا کہ جدید ٹیکنالوجی پر مبنی میوزیم کا حوصلہ افزاء تجربہ یہاں آنے والوں کو یقینا قوم کے لئے ان میں فخر کا احساس پیدا کرنے اور آنے والے برسوں میں ملکوں کی برادری میں اعلیٰ ترین مقام حاصل کرنے کے لئے جو بڑے قدم اٹھائے گا اس کے لئے تیار کرنے میں مدد دیتا ہے۔
جناب نائیڈو نے ایک فیس بک پوسٹ میں سنگرہالیہ کے اپنے تجربے کو بیان کرتے ہوئے تمام شہریوں سے کہا کہ وہ فخر اور ترغیب حاصل کرنے کے لئے یہاں ضرور آئیں۔
فیس بک لنک کے لئے یہاں کلک کریں: https://m.facebook.com/story.php?story_fbid=340884731548091&id=100068797016931
نائب صدر کو خاص طور سے نقلی ہیلی کاپٹر سواری میں انتہائی لطف آیا جس کے ذریعہ ہندوستان کے مستقبل کی عکاسی کی گئی تھی اور قومی شاہراہوں ،طویل پلوں ، سرنگوں، سمارٹ سٹیز اور ملک کے دیگر حصوں میں جاری مختلف منصوبوں کی نمائش کی گئی تھی۔
پردھان منتری سنگرہالیہ آزادی سے قبل کے بہت سے اہم واقعات کا احاطہ کرتا ہے جن میں اٹھارہویں صدی کے وسط میں ہندوستان کی خوشحالی اور اس کے بعد برطانوی راج ، آئین کی تیاری پنڈت جواہر لال نہرو سے لے کر ڈاکٹر منموہن سنگھ تک کے دور اقتدار میں آئی آزمائشوں اور حصولیابیوں کے واقعات شامل ہیں۔
میوزیم کو اس سال چودہ اپریل کو عوام کے لئے کھولا گیا تھا۔ جناب نائیڈو کے دورے کے وقت وہاں موجود اکابرین میں جناب نرپندر مشرا، نائب صدر کے سکریٹری جناب آئی وی سبّا راؤ، جناب سنجیو نندن سہائے، محترمہ گوری کرشنن اور دیگر شامل تھے۔
ارضیاتی سائنس کی وزارت
گہرا سمندری مشن اور سمندری وسائل کا زیادہ استحصال
گہرے سمندری مشن کے نتیجے میں کارپوریٹ گھرانوں کے ذریعہ سمندری وسائل کا زیادہ استحصال نہیں ہوگا اور اس سے ملک میں ماہی گیروں کی زندگی اور معاش پر بھی کوئی اثر نہیں پڑے گا۔ گہرے سمندری مشن کا مقصد گہرے سمندری وسائل کو تلاش کرنا اور ان کے پائیدار استعمال کے لیے ٹیکنالوجیز تیار کرنا ہے۔ پروگرام کے نتائج کا مقصد ممکنہ نئے وسائل کی نشاندہی کرنا اور مستقبل میں ان سے استفادہ کے لیے ٹیکنالوجی تیار کرنا ہے، جس سے آمدنی کے لیے اضافی موقعے پیدا ہونے کی امید ہیں۔ مرکزی اور ریاستی حکومت کی متعلقہ فریقوں کے ساتھ تفصیلی بات چیت کے بعد اس گہرے سمندری مشن کی تیاری کی گئی۔
مشن کی تشکیل کے دوران مرکزی اور ریاستی حکومت کے ماہرین سے مشورے کیے گئے۔
گہرے سمندری مشن کا تعلق سمندری معیشت سے ہے۔ گہرے سمندری مشن کی سرگرمیاں سمندری معیشت کے اجزاء جیسے ماہی گیری، سیاحت اور سمندری نقل و حمل، قابل تجدید توانائی، آبی زراعت، سمندر کی تہہ سے چیزیں نکالنے کی سرگرمیوں سے بائیو ٹیکنالوجی میں مدد ملے گی۔
یہ معلومات سائنس و ٹیکنالوجی اور ارتھ سائنسز کی وزارت کے وزیر مملکت  ڈاکٹر جتیندر سنگھ نے آج راجیہ سبھا میں ایک تحریری جواب میں فراہم کی ۔
۔۔۔
ش ح ۔ اس ۔ ت ح
U – 2839
(Visitor Counter : 47
پارلیمانی امور کی وزارت
پارلیمانی امور کی وزارت میں سنٹرل پروجیکٹ مانیٹرنگ یونٹ نے ورچوئل ریفریشر کا انعقاد کیا
نئی دہلی،2 جون 2022/
سنٹرل پر وجیکٹ مانیٹرنگ یونٹ پارلیمانی امور کی وزارت میں قومی ای-ودھان ایپلی کیشن  نے آزادی کا امرت مہوتسو کے تحت آئیکونک ہفتہ کے ایک حصے کے طور پر 2 جون 2022 کو این ای وی اے کے مختلف ماڈیولز کا مظاہرہ کرنے کے لیے گجرات قانون ساز اسمبلی کے افسران اور عملے کے لیے ورچوئل ریفریشر ورکشاپ کا انعقاد کیا۔
ش ح۔ ش ت۔ج
Uno-6037
(Visitor Counter : 67
ماحولیات، جنگلات اور موسمیاتی تبدیلی کی وزارت
موسمیاتی تبدیلی پر انڈیا سی ای اوفورم میں موسمیاتی تبدیلی کا کلیدی اعلامیہ پر دستخط کئے جائیں گے
نئی دہلی، 05 نومبر 2020: پرائیویٹ سکیٹر موسمیاتی تبدیلی کے خلاف لڑائی میں حکومت ہند کے ساتھ ہاتھ ملانے کو تیار ہے۔
اس سلسلے میں 5 نومبر 2020 کو مرکزی وزیر ماحولیات جناب پرکاش جاوڈیکر کی صدارت میں ایک اعلیٰ سطحی پروگرام کے دوران ’ موسمیاتی تبدیلی پر پرائیویٹ سیکٹر کا اعلامیہ ‘ پر دستخط ہونے کے ساتھ ساتھ اسے جاری کیا جائے گا۔اس ورچوول پروگرام کو صبح 11 بجے سے آن لائن درج ذیل لنک پر دیکھا جاسکتا ہے۔
https://www.youtube.com/watch?v=nrf17S-q0cM&feature=youtu.be
اسٹیل،سیمنٹ ، بجلی،فارماسیوٹیکل وغیرہ شعبوں کے لیڈران 2020 کے بعد آنے والے وقت میں موسمیاتی تبدیلی پر اپنے خیالات کا اظہار کریں گے اوربتائیں گے کہ موسمیاتی تبدیلی سے متعلق ان کے عزائم کیا ہیں۔
ہندوستان نے موسمیاتی تبدیلی پراقوام متحدہ کے فریم ورک کنونشن کے تحت ہونےوالے پیرس معاہدے پر دستخط کررکھے ہیں۔ قومی سطح پر متعین کردہ تعاون  کے حصے کے طورپر ہندوستان کے پاس موسمیاتی تبدیلی سے متعلق تین معیاری اہداف ہیں: مجموعی گھریلو پیداوار کے اخراج کی شدت میں 2005 کی سطح سے 2020 تک 33سے 35 فیصد تک کمی ، 2030 تک حجری ایندھن پر مبنی توانائی کے ذرائع سے بجلی کی مجموعی تنصیبی صلاحیت تقریباََ 40 فیصد تک حاصل کرنا اور 2030 تک اضافی جنگلات اوردرختوں کے ذریعہ 2.5سے 3 بلین ٹن تک کاربن ڈائی آکسائڈ کے برابر اضافی کاربن سنک تیار کرنا۔
پرائیویٹ سیکٹر کم کاربن والی اقتصادیات کی تشکیل میں اہم رول ادا کرتا ہے اور اس میں موسمیاتی تبدیلی پر متعدد رضا کارانہ کارروائیاں کی ہیں، جو ہندوستان کے این ڈی سی اہداف کو حاصل کرنے میں مدد گار ہوسکتی ہیں۔پرائیویٹ سیکٹر کو کیوٹو پروٹوکول کے کلین ڈیولپمنٹ میکانزم میں ہندوستان کی شرکت سے فائدہ ہوا ہے اور آگے کی طرف پیش قدمی کرتے ہوئے پیرس معاہدے کا آرٹیکل -6 موسمیاتی تبدیلی اور مستحکم ترقی کے مقاصد کو حاصل کرنے کے مزید مواقع فراہم کرتا ہے۔
موسمیاتی تبدیلی پر حکومت اور پرائیویٹ سیکٹر کی مشترکہ کوشش سے ملک کے مفادات کی حفاظت ہوگی اور اس بات کو یقینی بنایاجاسکے گا کہ ہندوستان پیرس معاہدے کے تحت موسمیاتی تبدیلی سے متعلق اپنی ذمہ داریوں کو پورا کرنے کے لئے صحیح راہ پر گامزن ہے۔
موسمیاتی تبدیلی پر انڈیا سی ای او فورم حکومت اور پرائیویٹ سیکٹر کےساتھ موسمیاتی تبدیلی کے میدان میں طویل مدتی اور مضبوط پارٹنر شپ کی تشکیل کے لئے تیار ہے۔یہ پروگرام درج ذیل لنک پر لائیو ہوگا:
https://www.youtube.com/watch?v=nrf17S-q0cM&feature=youtu.be
وزارت دفاع
فوج نے آلودگی کا مقابلہ کرنے کے لئے ای کارلانچ کی
نئی دہلی ،یکم ؍اگست : ہندوستانی فوج نے ماحولیاتی کے تحفظ سے متعلق حکومت کی پالیسیوں کو اپناتے ہوئے انرجی ایفی شی اینسی سروسیز لمیٹڈ کے اشتراک سے نئی دہلی میں اپنے حکام کے استعمال کے لئے ای کاروں کا آغاز کیا۔ یہ آلودگی سے نمٹنے والی کاریں ہیں ۔ دہلی میں فوج میں ای کارکو آج لانچ کیاگیااوراس کا خاکہ ماحولیات عالمی دن کے موقع پرتیارکیاگیاتھا۔ لیفٹیننٹ جنرل گوپال آرنے ہندوستانی فوج کے لئے ای کاروں کی پہلی لاٹ کو جھنڈی دکھائی ۔ فوج ایک پائلٹ پروجیکٹ کے طورپردس ای کاروں کا پہلابیج چلانے کا منصوبہ رکھتی ہے اور اس پہل کو مزید فروغ دیناچاہتی ہے اور معیشت اور کم سے کم اخراج کو یقینی بنانے کے لئے ای کاروں کی بڑھانے کا ارادہ رکھتی ہے ۔
قابل ذکرہے کہ فوج ہمیشہ ماحولیاتی پہل قدمیوں میں پیش پیش رہی ہے ۔ ہندوستانی فوج میں علاقائی آرمی بٹالینوں کی ایک بڑی تعداد ہے جس نے ماحولیات کے تحفظ کےاقدامات میں نمایاں خدمات انجام دی ہیں فوجی یونٹوں کو کشمیر سے کنیاکماری تک دوردراز اور ماحولیات کے اعتبارسے حساس علاقوں میں تعینات کیاگیاہے جو مقامی آبادی کے تال میل سے مختلف سرگرمیاں انجام دیتے رہے ہیں تاکہ ماحولیات کا تحفظ کیاجاسکے اور ایک ماحولیاتی متوازن کو برقراررکھاجاسکے ۔
چونکہ دہلی میں فضائی آلودگی ایک بڑا چیلنج ہے لہذا دنیا بھرکی سرکاریں اس لعنت سے نمٹنے میں بہت سے وسائل کو بروئے کارلارہی ہیں اوراس کے لئے سرمایہ خرچ کررہی ہیں ۔ الیکٹرک وہیکل تکنالوجی نے کاربن اخراج کو کم کرکے ایک ٹھوس متبادل فراہم کیاہے ۔ ٹاٹاموٹراورمہیندراجیسی ہندوستانی کمپنیوں نے ریسرچ اور ڈیولپمنٹ میں نمایاں کام کیاہے ۔اور الیکٹرک کارو ںکو تیارکرنے میں وہ پیش پیش رہی ہیں ۔ انرجی ایفی شی اینسی سروسیز لمیٹڈ مختلف سرکاری ایجنسیوں کو ایسی گاڑیاں فراہم کرنے میں محرک ثابت ہوئی ہیں ۔ اس طرح کی الیکٹرک گاڑیوں کی حوصلہ افزائی میں فوج کی پہل اس تکنالوجی کو مزید فروغ دینے میں راہ ہموار کریگی اور مستقبل میں عام لوگوں کے لئے اسے اپنایاجاسکے گا۔
n further development of this technology and its adoption for the general public in near future.
U-3566
(Visitor Counter : 55
بہت چھوٹی، چھوٹی اور درمیانی صنعتوں کی وزارت
سو اعشاریہ دو نو کروڑ روپے کی مارجن منی گرانٹ پی ایم ای جی پی اسکیم کے تحت 3223 مستفدین میں تقسیم کی گئی، 26000 نئے روزگار پیدا کئے گئے
کھادی اینڈ ویلیج انڈسٹریز کمیشن کے چیئرمین جناب منوج کمار نے آج 100.29 کروڑ روپے کی مارجن منی اتراپردیش، مدھیہ پردیش ، چھتیس گڑھ اور اتراکھنڈ سے تعلق رکھنے والے 3223 مستفدین کے لئے جاری کی جو روزگار پیدا کرنے کے وزیر اعظم کے پروگرام  کے تحت ہے اور وارانسی میں کے وی آئی سی کے ذریعہ اس پرعملدرآمد کیا جارہا ہے۔
حکومت اترپردیش میں وزیر مملکت جناب رویندر جیسوال رکن اسمبلی  ڈاکٹر سنیل پٹیل، رکن کے وی آئی سی جناب ناگیندر رگھوونشی، مختلف بینکوں کے نمائندے اور دیگر محکموں کے افسران اس موقع پر موجود تھے۔
کے وی آئی سی چیئرمین نے اس موقع پر حاضرین سے خطاب کرتے ہوئے کہا کہ وزیر اعظم کاروزگار پیدا کرنے کا پروگرام وزیر اعظم کے خؤد کفیل ہندوستان کے سپنے کو پورا کرنے میں اہم کردار ادا کررہا ہے۔ انھوں نے کہا کہ کھادی اینڈ ویلیج انڈسٹریز کمیشن اپنے مختلف پروگراموں کے ذریعہ دور دراز کے علاقوں میں کاریگروں اور دستکاروں کو ان کے گھروں پر ہی روزگار کے مواقع پہنچا رہی ہے۔
کے وی آئی سی کے گرام ادیوگ وکاس یوجنا کے تحت زیادہ سے زیادہ کاریگروں کو جدید ٹریننگ اور ٹول کٹ فراہم کرکے ان کی اقتصادی اور سماجی حالت کو بہتر بنانے کی کوشش کی جارہی ہے۔ یہ کام کمہار سشکتی کرن یوجنا ،ہنی مشن، چارم کاریگر سشکتی کرن یوجنا، اگر بتی سازی، ہاتھ سے بنے کاغذ سے متعلق اسکیموں کے تحت کیا جارہا ہے۔
چیئرمین نے یہ بھی کہا کہ 22-2021 تک پی ایم ای جی پی کے تحت 7.84 لاکھ یونٹیں قائم کی گئی ہیں جن کے ذریعہ تقریبا 63 لاکھ افراد کو روزگار دیا گیا ہے اور آج 3223 مستفدین میں 100.29 کروڑ روپے کی مارجن منی گرانٹ تقسیم کرکے تقریبا 26000 نئے روزگار پیدا کئے جاسکیں گے۔
اس سے قبل چیئرمین صاحب وارانسی میں وزیر اعظم کی جانب سے اپنی دیکھ ریکھ میں لئے گئے گاوں جیاپور بھی گئے اور کھادی اور دیہی صنعتوں کی سرگرمیوں کو دیکنے کے بعد کھادی کے کاریگروں سے مختلف معاملات پر بات چیت کی۔
قابل ذکر بات ہے کہ حکومت ہند کا روزگار پیدا کرنے کا وزیر اعظم کا پروگرام دیہی اور شہری علاقوں کے بے روزگار نوجوانوں کو روزگار گراہم کرنے میں اہم رول ادا کررہا ہے۔ اس کے تحت کوئی بھی صنعت کار مینوفیکچرنگ سیکٹر میں 50 لاکھ روپے تک کی یونٹ کھول سکتا ہے اور سروس سیکٹر میں 20 لاکھ روپے تک کی یونٹ کھولی جاسکتی ہے۔
پی ایم ای جی پی کے تحت آج جاری کی گئی 100.29 کروڑ روپے کی مارجن منی میں اترپردیش کے 1829 مستفدین کے لئے 59.6 کروڑ روپے، مدھیہ پردیش کے 856 مستفدین کے لئے 25.45 کروڑ روپے، چھتیس گڑھ کے 278 مستفدین کے لئے 09.30 کروڑ روپے اور 9.30 کروڑ روپے اتراکھنڈ کے 260 مستفدین کے لئے ہیں۔ ان مستفدین کے لئے مختلف بینکوں کی جانب سے 299.94 کروڑ روپے کا مجموعی قرض مختص کیا گیا ہے۔
وزارت دفاع
یونین پبلک سروس کمیشن نے کمبائنڈ ڈیفنس سروسز امتحان ، 2022 کے حتمی نتیجے کا اعلان کیا
یونین پبلک سروس کمیشن نے کمبائنڈ ڈیفنس سروسز امتحان  2022کے حتمی نتیجے کا اعلان کر دیا ہے۔ 204 امیدواروں  کی اہلیت کے آرڈر میں فہرست تیار کی گئی ہے۔ اس فہرست میں ان امیدواروں کے نام شامل ہیں جنہوں نے کمبائنڈ ڈیفنس سروسز امتحان ، ستمبر 2022 کے تحریری امتحان میں کامیابی حاصل کی ہے اور انڈین ملٹری اکیڈمی، دہرادون، انڈین نیول اکیڈمی، ایزیمالا، کیرالہ اور ایئرفورس اکیڈمی حیدرآباد میں داخلے کے لئے وزارت دفاع کے سروسز سلیکشن بورڈ  کے ذریعہ منعقدانٹرویو میں کامیابی حاصل کی ہے۔
امتحان کے نتائج یونین پبلک سروس کمیشن کی ویب سائٹ  پر دستیاب ہیں۔ مختلف کورسز کے لیے تین فہرستوں میں کچھ مشترکہ امیدوار موجود ہیں۔ حالانکہ، کمبائنڈ ڈیفنس سروسز امتحان ، 2022 کے لئے آفیسرز ٹریننگ اکیڈمی  کے حتمی نتائج کے اعلان کے بعد امیدواروں کے مارکس ویب سائٹ پر دستیاب ہوں گے۔
ان فہرستوں کو تیار کرتے وقت میڈیکل امتحان کے نتائج کو ذہن میں نہیں رکھا گیا ہے۔ ان امیدواروں کی تاریخ پیدائش اور تعلیمی لیاقت کی تصدیق کا عمل ابھی جاری ہے۔ اس لیے ان سبھی امیدواروں کی امیدواری اس بنیاد پر عارضی ہے۔
انڈین ملٹری اکیڈمی کے لیے حکومت کی اعلان کردہ اسامیوں کی تعداد 100 ہے، ان میں نیشنل کیڈٹ کور-این سی سی ’سی‘ سرٹیفکیٹ  یافتگان کے لیے ریزرو 13 اسامیاں شامل ہیں۔ انڈین نیول اکیڈمی، ایزیمالا، کیرالہ ایگزیکٹو برانچ / ہائیڈرو [نیشنل کیڈٹ کور- این سی سی ’سی‘ سرٹیفکیٹ  یافتگان کے لئے تین اسامیوں سمیت] 22 اسامیاں اور ایئر فورس اکیڈمی، حیدرآبادکے لئے 32 [03 اسامیاں نیشنل کیڈٹ کور-این سی سی اسپیشل انٹری کے ذریعے نیشنل کیڈٹ کور-این سی سی ’ سی ‘ سرٹیفکیٹ  ہولڈرس کے لئے محفوظ ہیں۔
امیدواروں سے درخواست کی جاتی ہے کہ وہ اپنے سرٹیفکیٹس، ان کے ذریعہ دعویٰ کی گئی تاریخ پیدائش/تعلیمی اہلیت وغیرہ کے سپورٹ میں اوریجنل، ان کی تصدیق شدہ نقول کے ساتھ ان کی پہلی پسند کے مطابق آرمی ہیڈکوارٹرز/نیول ہیڈکوارٹرز/ایئر ہیڈ کوارٹرز کو بھیجیں۔ اگر پتہ میں کوئی تبدیلی ہوتی ہے ، تو امیدواروں کو صلاح دی جاتی ہے کہ متعلقہ ہیڈ کوارٹر کو فوراً مطلع کریں۔
امیدوار مزیدجانکاری کے لئے کمیشن کے دفتر کے گیٹ ’سی ‘کے پاس سہولت فراہم کرنے والے کاؤنٹر سے یا تو ذاتی طور پر یا ٹیلی فون نمبر011- 23385271/011-23381125/011-23098543پر کسی بھی کام کے دن صبح دس بجے سے شام پانچ بجے کے درمیان رابطہ کرسکتے ہیں۔
بندرگاہوں، جہاز رانی اور آبی راستوں کی وزارت
اپریل تا ستمبر 2018 کے دوران گزشتہ برس کی اسی مدت کے مقابلے ملک کی اہم بندرگاہوں نے 5.12 فیصد کی مثبت شرح ترقی درج کی
نئی دہلی، 11 اکتوبر 2018، اپریل تا ستمبر 2018 کے دوران ملک کی اہم بندرگاہوں نے 5.12 فیصد کی مثبت شرح ترقی درج کی ہے۔ اسی طرح ان اہم بندرگاہوں نے اپریل تا ستمبر 2018 کے 343.26 ملین ٹن سامان کی بار برداری کی ہے جبکہ گزشتہ برس کی اسی مدت کے دوران 326.54 ملین ٹن سامان کی بار برداری ہوئی تھی۔
اپریل 2017 تا ستمبر 2018 کے دوران ملک کی 9 بندرگاہوں کولکاتا  پارا دیپ، وشاکھا پٹنم، کامراجار، چنئی، کوچین، نیو منگلور، جے این پی ٹی اور دین دیال نے مال بردار جہازوں کی آمد ورفت میں مثبت شرح ترقی درج کی ہے۔
اہم بندرگاہوں میں مال بردار جہازوں کی آمد و فت
- اہم بندرگاہوں میں مال بردار جہازوں کی آمد و فت میں سب سے زیادہ شرح ترقی کا مراجار بندرگاہ  درج کی گئی ۔ اس کے بعد کوچین بندرگاہ پر ، پارا دیپ بندرگاہ پر ، ہلدیہ بندرگاہ پر  اور دین دیال بندرگاہ پر  شرح ترقی درج کی گئی۔
- کامراجار بندرگاہ پر اتنی زیادہ شرح ترقی درج ہونے کی اصل وجہ یہ ہے کہ یہاں دیگر مختلف النوع مال بردار جہازوں کی آمد و رفت میں 39.77 فیصد کااضافہ ہونےکے علاوہ دیگر سیال اشیا ء کے حامل مال بردار جہازوں میں کا اضافہ، پی او ایل مال بردار جہازوں میں 14.67 کا اضافہ اور تھرمل اور بھاپ کوئلے میں 11.34 کا اضافہ ہوا ہے۔
اپریل تا ستمبر 2018 کے دوران دین دیال  بندرگاہ پر سب سے زیادہ 58.63 ملین ٹن سامانوں کی لدائی اور ڈھلائی ہوئی۔ ، اس کے بعد پارا دیپ بندرگاہ پر 52.90 ملین ٹن ، جے این بی ٹی بندرگاہ پر 34.81 ملین ٹن ، وشاکھا پٹنم بندرگاہ پر 31.76 ملین ٹن  اور کولکاتہ  29.97 ملین ٹن  سامانوں کی لدائی اور ڈھلائی ہوئی۔ اس طرح سے ان پانچ بندرگاہوں نے ملک کی بڑی بندرگاہوں میں تقریباً 60.62 فیصد کی مال برداری کی۔
اشیا کے اعتبار سے پی او ایل کا تناسب شیئر سب سے زیادہ 33.37 فیصد رہا۔ اس کے بعد کنٹینر  ، تھرمل اوربھاپ کوئلہ  دیگر متفرق اشیا ، کوکنگ اور دیگر کوئلہ ، خام لوہا اور چھڑ ، دیگر سیال ، تیار شدہ کھاد  اور ایف آر ایم 1.19 فیصد) کا نمبر آتا ہے۔
۔۔۔۔۔۔۔۔۔۔۔
U- 5293
(Visitor Counter : 51